Chinchillaren ordenantzak

Chinchillaren ordenantzak Gartzia López de Chinchillak XV. mendean argitaratutako udal arauak dira.

Errege-erregina katolikoen kontseilari zen Gartzia López de Chinchillak Bizkaiko Ahaide Nagusien arteko guduei eta liskarrei amaiera emateko, 1483-1487 urteetan, egin zituen ordenantzak. Horien arabera, hiribilduetako eta lur laueko herrien gobernua bereizi egin zen eta erregeren agintea sendotu nahi izan zen, foruen aurkako xedapenen bidez. Bi erabaki nagusi zituzten ordenantzek; batetik, Gernikako Batzar Nagusietan hiribilduetako eta lur laueko elizateen artean gauzaturiko batasuna hautsi egiten zen, hiribilduetako ordezkariak haietara joateko eta bestelako batzarrik osatzeko eskubiderik gabe gelditzen baitziren (erregearen mendean, beraz); eta, bestetik, lur zabaleko ordezkariek osaturiko Batzar Nagusiei foru-baimena edo erregearen agindua ez betetzeko zeukaten eskubidea ukatu nahi izan zitzaien.

Bizkaiko lur zabaleko ordezkariek ez zituzten erabakiak aintzat hartu, eta 1558ko Batzar Nagusietan hiribilduetako ordezkariek ere hartu zuten esku. 1630ean finkatu ziren hiribilduen eta lur zabalaren arteko legezko desberdintasunak, eta Filipe IV.a Espainiakoa erregeak balio gabe utzi zituen, ofizialki, Chinchillaren ordenantzak.

Erreferentziak

Kanpo estekak 

Hego Euskal Herriko foruak
Bizkaiko historia
1480ko hamarkada
Leinu gerrak